**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

 **Ρέθυμνο 13/03/2018**

**Διεύθυνση :Οικονομικής Διαχείρισης Αριθ. πρωτ.: 2974**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940**

**Fax :2831077960**

**Ε-mail : karniaboyra@admin.uoc.gr**

**NUTS : EL433**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(Απόφαση Πρύτανη 2849/12-03-2018 ΑΔΑ: ΩΙ3Ι469Β7Γ-6ΣΜ)**

Παρακαλούμε, εφόσον ενδιαφέρεστε, να καταθέσετε προσφορά μέχρι και την **27/03/2018 και ώρα 11.00 π.μ**.,για την **«Προμήθεια και τοποθέτηση στοιχείων περίφραξης στο χώρο της δεξαμενής υγραερίου στο Εστιατόριο της Πανεπιστημιούπολης Ρεθύμνου»** (CPV: 34928220-6-Στοιχεία περίφραξης, **ΑΔΑΜ**: 18REQ002690924/20-02-2018).

Το ύψος της προϋπολογισμένης δαπάνης ανέρχεται στο ποσό των **5.422,52€** συμπεριλαμβανομένου Φ.Π.Α 24% και βαρύνει τον προϋπολογισμό Δημοσίων Επενδύσεων Παν/μίου Κρήτης (**ΣΑΕ 546-2014ΣΕ54600012-**).

Η προμήθεια διενεργείται με τη διαδικασία της **απευθείας ανάθεσης** σύμφωνα με τα οριζόμενα στην **177η/Τεχν.5/01-03-2018** συνεδρία του Πρυτανικού Συμβουλίου (738η/Οικον.31/06-12-2011 συνεδρία Πρυτανικού Συμβουλίου **- πρόσκληση εκδήλωσης ενδιαφέροντος**) καθώς και τις διατάξεις του άρθρου **118 § 2 έως και 4** του **Ν. 4412/2016** (ΦΕΚ 147/Α/08-08-2016).

Κριτήριο κατακύρωσης είναι η χαμηλότερη τιμή προσφοράς για το σύνολο των ειδών.

Ακολουθεί πίνακας Δικαιολογητικών Συμμετοχής- Ειδικών Όρων, Τεχνικών Προδιαγραφών, Έντυπο Οικονομικής προσφοράς και Σχέδια.

Η παρούσα πρόσκληση αναρτάται στο ΚΗΜΔΗΣ και στην Ιστοσελίδα του Παν/μίου Κρήτης.

**Ο ΑΝΤΙΠΡΥΤΑΝΗΣ**

**ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ**

 ΠΑΝΑΓΙΩΤΗΣ ΤΣΑΚΑΛΙΔΗΣ

**ΠΙΝΑΚΑΣ**

**Δικαιολογητικά συμμετοχής & ειδικών όρων**

1. Πιστοποιητικό του αντίστοιχου Επιμελητηρίου **επί ποινή αποκλεισμού** (Τεχνικό ή Νομαρχιακό ή Εμπορικό) με το οποίο θα πιστοποιείται η εγγραφή τους, το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν. Στην περίπτωση εγγραφής **μόνο** στο εμπορικό επιμελητήριο απαραίτητη προϋπόθεση είναι η αναγραφή των ΚΑΔ σχετικών με τα είδη, και τις εργασίες που είναι ζητούμενα στην παρούσα.

2. Υπεύθυνη δήλωση του Ν.1599/1986 **επί ποινή αποκλεισμού** στην οποία θα αναφέρεται :

α) ότι αποδέχονται πλήρως όλους τους όρους της διακήρυξης και των παραρτημάτων της.

β) να δηλώνεται ότι μέχρι και την ημέρα υποβολής της προσφοράς, δεν βρίσκεται σε μία από τις καταστάσεις των άρθρων 73 και 74 του Ν. 4412/2016 για τις οποίες αποκλείεται ή μπορεί να αποκλεισθεί

γ) να δηλώνεται ότι εφόσον του ζητηθεί, θα προσκομίσει όλα τα αποδεικτικά των παραπάνω στοιχείων, έγγραφα

δ) να δηλώνεται ότι ο συμμετέχων αποδέχεται πλήρως όλους τους όρους της διακήρυξης.

Το Πανεπιστήμιο Κρήτης δύναται να ζητήσει από τους προσφέροντες, σε οποιοδήποτε σημείο κατά τη διάρκεια της διαδικασίας, όλα ή ορισμένα από τα δικαιολογητικά του άρθρου 80 του Ν. 4412/2016 ως απόδειξη της μη ύπαρξης λόγων αποκλεισμού.

3. Οι υποψήφιοι θα πρέπει εντός της προσφοράς τους, να προσκομίσουν **επί ποινή αποκλεισμού** αποδεικτικό φορολογικής, ασφαλιστικής ενημερότητας, και ποινικό μητρώο η ισχύς των οποίων πρέπει να καλύπτει την ημερομηνία διενέργειας του διαγωνισμού ( το ποινικό μητρώο πρέπει να είναι τελευταίου τριμήνου και να καλύπτει την ημερομηνία του διαγωνισμού).

4. Ξέχωρος κλειστός φάκελος με την ένδειξη «ΤΕΧΝΙΚΗ ΠΡΟΣΦΟΡΑ» ο οποίος θα περιλαμβάνει **επί ποινής αποκλεισμού** :

Αναλυτική τεχνική περιγραφή των υλικών που θα χρησιμοποιηθούν και των εργασιών που θα γίνουν.

Να ληφθεί σοβαρά υπόψη των υποψηφίων ότι σε περίπτωση που δεν προσδιορίζονται τα είδη, και οι εργασίες, **η προσφορά θα θεωρηθεί ασαφής και θα απορρίπτεται**.

Επίσης σημειώνεται ότι επί ποινής απόρριψης στον φάκελο αυτό δεν μπορεί να περιλαμβάνονται οικονομικά στοιχεία της προσφοράς.

5. Ξέχωρος κλειστός φάκελος Οικονομικής Προσφοράς. Οι υποψήφιοι θα πρέπει **επί ποινή αποκλεισμού** να καταθέσουν εντός του φακέλου ΟΙΚΟΝΟΜΙΚΉΣ ΠΡΟΣΦΟΡΑΣ, συμπληρωμένο το Έντυπο Οικονομικής Προσφοράς.

1. Παράδοση – διάρκεια σύμβασης

Οι απαιτούμενες προμήθειες θα πραγματοποιηθούν αμέσως μετά την υπογραφή της σύμβασης και σε συνεννόηση με την Τεχνική Υπηρεσία.

**Η διάρκεια υπολογίζεται σε σαράντα πέντε (45) ημερολογιακές ημέρες.**

***Η Υπηρεσία έχει το δικαίωμα να διακόψει την προμήθεια για όσο χρονικό διάστημα κρίνει απαραίτητο λόγω απρόβλεπτων συνθηκών που θα δημιουργούν πρόβλημα στην εκτέλεση της. Ο χρόνος αυτός δεν θα προσμετρείται στο χρόνο παράδοσης.***

-Η οριστική παραλαβή θα γίνει αφού παραδοθούν όλα τα είδη και οι εργασίες.

-Τυχόν ελαττωματικά είδη που δεν καλύπτουν τις τεχνικές προδιαγραφές, δεν θα παραλαμβάνονται από την υπηρεσία µας µε ευθύνη του προμηθευτή, χωρίς καµία οικονοµική επιβάρυνση του Π.Κ. και θα αντικαθίστανται άµεσα από τον προμηθευτή.

-Τα είδη και οι εργασίες παραλαμβάνονται οριστικά αν συμφωνούν µε τις τεχνικές προδιαγραφές και αφού διαπιστωθεί µε τον μακροσκοπικό έλεγχο ότι είναι κατάλληλα για τον σκοπό που προορίζονται. Στην περίπτωση που παρατηρηθούν διαφορές ή αποκλίσεις από τις τεχνικές προδιαγραφές η υπηρεσία έχει το δικαίωμα να απορρίψει µέρος ή το σύνολο της ποσότητας υλικών και εργασιών και να ζητήσει την άμεση αντικατάστασή τους µε είδη/εργασίες που να συμφωνούν απόλυτα µε τις τεχνικές προδιαγραφές.

-Τα είδη θα παραδοθούν στις αυθεντικές συσκευασίες τους, που δεν πρέπει να φέρουν αλλοιώσεις, σκισίματα ή εκδορές, εφόσον αφορούν ακέραιες ποσότητες

1. Εγγυήσεις

Α) **Απαιτείται εγγυητική επιστολή συμμετοχής** (εντός τους φακέλου προσφοράς) Οι υποψήφιοι θα πρέπει επί ποινή αποκλεισμού να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια **75 ημερών** από την υπογραφή της σύμβασης (Ν. 4412/2016 άρθρο 72).

Προσφορά

Η προσφορά θα είναι ενιαία και θα περιλαμβάνει το σύνολο των περιγραφόμενων ειδών. Οι τιµές προσφοράς δεσμεύουν τον ανάδοχο για περίοδο τεσσάρων (4) µηνών από την ημερομηνία κατακύρωσης χωρίς καμία πρόσθετη αξίωση επαύξησης της τιµής σε βάρος του Π.Κ. ή της αλλαγής του προσφερόμενου προϊόντος.

**ΠΙΝΑΚΑΣ**

**ΤΕΧΝΙΚΩΝ ΠΡΟΔΙΑΓΡΑΦΩΝ**

**Προμήθεια και τοποθέτηση στοιχείων περίφραξης:** Η περίφραξη θα αποτελείται από κιγκλιδώματα με βρόγχο (κελί) 60 χ 130 mm περίπου, άκαμπτα, με αντιαναρριχητικά χαρακτηριστικά. Η περίφραξη θα είναι συνολικού μήκους περίπου 23,80 μέτρων. Τα κιγκλιδώματα θα είναι ύψους περίπου 2,00 μέτρων. Το υλικό κατασκευής του πλαισίου θα είναι λάμα 25\*3 χιλ. με περαστό στριφτό μασίφ διαμέτρου 6 χιλ. το οποίο θα στηρίζεται σε υποστύλωμα από λάμα πάχους 60\*8 χιλ. με πέλμα 0,12μ\*0,12μ με 4 οπές. Επιπλέον θα τοποθετηθεί δίφυλλη πόρτα (1,60μ\*2,20μ περίπου) παρόμοιας με το κιγκλίδωμα κατασκευής με πόμολο και κλειδαριά. Όλα τα μεταλλικά στοιχεία της περίφραξης θα είναι γαλβανιζέ εν θερμώ.

**Υποστηρικτικές εργασίες περίφραξης:** Θα γίνει εκσκαφή συνολικού μήκους 26 μέτρων και σε βάθος 0,4 μέτρων & πλάτους 0.25 μέτρων με μεταφορά των προϊόντων εκσκαφής για την κατασκευή βάσης οπλισμένου σκυροδέματος (συνολικά 26,00m\*0,40m\*0,25m=2.6κ.μ) και τοιχείου οπλισμένου σκυροδέματος (συνολικά 26,00 m\*0,50m\*0,25m=3.25κ.μ) από οπλισμένο σκυρόδεμα κατηγορίας C 25/25 με οπλισμό Φ12/20 (5,85 Κ.Μ.\*100κιλα/κ.μ.=585 κιλά). Επιπλέον θα γίνει φρεσκάρισμα του κίτρινου χρώματος των σωληνώσεων υγραερίου εκτός και εντός του κτιρίου και στα σημεία που εμφανίζεται σκουριά θα χρησιμοποιηθεί κάποιος σταθεροποιητής (ενδεικτικός τύπος rustabil της Durostick), θα περαστούν τα σημεία αυτά με αντισκωριακό και ακολούθως θα βαφτεί όλη η σωλήνωση. Τέλος, θα γίνει και κλάδεμα του δέντρου που βρίσκεται πλησίον και νότια του εξαεριωτή ώστε να μην υπάρχουν υπερκείμενα κλαδιά.

|  |
| --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** |
| α/α | Είδος  | Ποσότητα  | Τιμή μονάδας | Σύνολο  |
| 1. | Κιγκλίδωμα γαλβανιζέ σύμφωνα με την τεχν. περιγραφή (m)  | 23,8 |  |  |
| 2. | Δίφυλλη πόρτα γαλβανιζέ (1,60μ\*2,20μ) με πόμολο και κλειδαριά (τεμ) | 1 |  |  |
| 3. | Εκσκαφή συνολικού μήκους 26 μέτρων και σε βάθος 0,25 μέτρων & πλάτους 0.40 μέτρων με μεταφορά των προϊόντων εκσκαφής (τεμ)  | 1 |  |  |
| 4. | Κατασκευή τοιχείου οπλισμένου σκυροδέματος (συνολικά 26,00 m\*((0,40m\*0,25m)+(0,50m\*0,25m)) (m3) | 5,85 |  |  |
| 5. | Oπλισμός τοιχείου Φ12/20 (Kg)  | 585 |  |  |
| 6. | Φρεσκάρισμα χρώματος των σωληνώσεων υγραερίου και κλάδεμα του δέντρου πλησίον του εξαεριωτή (τεμ) | 1 |  |  |
|  |
| Γενικό Σύνολο |  |
| ΦΠΑ 24% |  |
| **Τελικό Κόστος** |  |

